open-index/open-wikipedia-markdown huggingface dataset:
George C. Scott

**George Campbell Scott** (1927–1999) var en amerikansk skuespiller, regissør og filmprodusent.

## Liv og virke
Scott var i det amerikanske marinekorpset i fire år før han så startet sin karriere som skuespiller. Han hadde sin filmdebut i 1959 og han spilte ofte tøffe roller. Scott vant Oscar for beste mannlige hovedrolle for rollen som pansergeneral George S. Patton i filmen *[[Patton – menneske og soldat]]* (1970). I tillegg spilte han sentrale roller i filmer som *[[Dr. Strangelove]]* (1964), *[[Den hemmelige formelen]]* (1980), *[[Ildbarnet]]* (1984) og *[[Exorsisten 3]]* (1990). Scott spilte rollen som Ebenezer Scrooge i TV-filmen *[[En julefortelling (1984)|En julefortelling]]* (1984), som har blitt sendt flere ganger på NRK. 

Scott spilte hovedroller i TV-seriene *[[East Side/West Side]]*, *[[Mr. President (TV-serie)|Mr. President]]* og *[[Traps (TV-serie)|Traps]]*. Han spilte også gjesteroller i flere TV-serier, inkludert *[[Kraft Television Theatre]]*, *[[The Virginian (TV-serie)|The Virginian]]* og *[[Naked City (TV-serie)|Naked City]]*. I 1985 spilte Scott hovedrollen i miniserien **.

## Filmografi (utvalg)
* 1963 – *[[Mord uten spor]]*
* 1964 – *[[Dr. Strangelove]]*
* 1970 – *[[Patton – menneske og soldat]]*
* 1971 – *[[Syv mordere i bakhold]]*
* 1980 – *[[Den hemmelige formelen]]*
* 1981 – *[[Rosignal (film)Rosignal]]*
* 1984 – *[[Ildbarnet]]*
* 1993 – *[[Under kniven (1993)Under kniven]]*

## Referanser


## Eksterne lenker
*
Stella Polaris

**Stella Polaris** kan referere til:

* Nordstjernen – en stjerne i stjernebildet Lille bjørn
* Stella Polaris (teater) – norsk friteatergruppe
* MY «Stella Polaris» (1927) – cruiseskip eid av Det Bergenske Dampskibsselskab (BDS)
* «Stella Polare» – polarskute
* Stella Polaris (film) – film fra 1993 av Knut Erik Jensen
* Operasjon Stella Polaris – kodenavn på evakueringen av spioner m.m. fra Finland i 1944
* Stella Polaris (rekeprodusent) – rekeprodusent i Kårvikhamn
* Stella Polaris (antologi) – fabelprosa-antologi utgitt på Bokklubben i 1982
Jake Gyllenhaal

**Jacob Benjamin Gyllenhaal** (født 1980) er en amerikansk skuespiller med svenske aner. Han er sønn av regissøren Stephen Gyllenhaal og manusforfatteren Naomi Foner Gyllenhaal, og tilhører den adelige svenske familien Gyllenhaal.

Han startet skuespillerkarrieren sin i en alder av ti år, og har vært i en rekke roller siden sin første hovedrolle i *[[October Sky]]* fra 1999. Han hadde en hovedrolle *[[Donnie Darko]]*, en kultfilm fra 2001, hvor han framstilte en psykologisk plaget tenåring, og hvor hans eldre søster Maggie Gyllenhaal også hadde en rolle i. I 2002 spilte han i en annen indiefilm, *[[The Good Girl]]*. I 2004 opptrådte han i science-fiction-filmen *[[The Day After Tomorrow]]*, hvor han framstilte en student fanget inn i en ødeleggende global nedkjøling av Jorden. I *[[Brokeback Mountain]]* (2005) spilte han mot Heath Ledger. Denne rollen gav ham en Oscar-nominasjon.

Gyllenhaal er svært samfunns- og miljøengasjert samt politisk aktiv. Han spilte inn en reklame for den ideelle organisasjonen Rock the Vote og sammen med sin søster besøkte han University of Southern California for å oppmuntre studenter til å bruke stemmeretten under presidentvalget i USA 2004. Han drev også kampanje for Det demokratiske partiets presidentkandidat John Kerry.

## Filmografi

## Referanser


## Eksterne lenker
* 
*
Trygve Nygaard

:*For fotballspilleren fra [[Fotballklubben Bodø/Glimt|Bodø/Glimt]], se [[Trygve Nygård]]*

**Trygve Nygaard** (født 19. august 1975 i Haugesund) er en norsk fotballspiller. Han har tidligere spilt for Vard Haugesund, Viking FK og FK Haugesund.

I tiden i Viking opplevde han blant annet cupfinaleseier mot Bryne i 2001, å slå Chelsea og gå videre i UEFA-cupen, han ble matchvinner mot Austria Wien i kampen som sikret gruppespill i europacupen i 2005.

Etter å ha spilt fast på Viking slet Nygaard med å få spilletid i 2007, og han bestemte seg for å flytte hjem til Haugesund. Sommeren 2007 strandet en overgang til FK Haugesund på Vikings krav, men 23. oktober gikk overgangen til slutt i orden.

## Karriere som spiller

## Referanser


## Eksterne lenker
*
Assisted Global Positioning System

**Assisted Global Positioning System** (**A-GPS, Assisted GPS**) er en GPS-teknologi som forener et GPS-system (f.eks. amerikanske NAVSTAR GPS) med et hjelpenett (GSM-nettet). Dermed kan GPS-systemer inkluderes i mindre enheter, da mindre regnekraft er nødvendig.

## Bruk i GSM-nettet
Ved hjelp av GSM-nettet, kan man finne ut av omtrent hvor enhver mobiltelefon befinner seg ved hjelp av å se hvilken basestasjon den sender og mottar signaler fra. Dette kan gi en god pekepinn på hvor telefonen befinner seg, men er langt fra nøyaktig nok til å tilfredsstille dagens krav. Derfor har det blitt mer og mer aktuelt å innføre GPS-teknologien også i mobiltelefoner. Utviklingen har blitt ledet av U. S Federal Communications Commission, og det primære formålet med utviklingen er å tilby nødtelefon-sentralene en mulighet til å se en mobiltelefons nøyaktige posisjon når de mottar en samtale.

## Forskjeller fra vanlig GPS
Forskjellen mellom vanlig GPS og Assisted GPS (A-GPS), er at i enheter som bruker sistnevnte teknologi overlates mye av prosesseringsarbeidet til sentrale hjelpeservere, slik at posisjoneringen kan skje kjappere og mer nøyaktig . Disse hjelpeserverne har i tillegg kontakt med et referansenettverk, som ytterligere forbedrer posisjoneringsresultatene. Grunnen til at prosesseringen skjer kjappere og mer nøyaktig på hjelpeserverne enn på de som oftest håndholdte GPS-enhetene, er at disse serverne har en datakraft som er mye større enn kraften i konvensjonelle GPS-enheter. Teknologien kan ved bruk av hjelpeservere da lages så liten og nett at den kan inkluderes i mobiltelefoner og lignende små enheter.

## Andre muligheter
I tillegg til å være «livsviktig» for nødtelefonsentraler, åpner denne nye teknologien for nye muligheter på mobiltelefonene. Ved å laste kartdatabaser inn i mobiltelefonen kan man til enhver tid finne nøyaktig posisjon oppgitt på et kart på skjermen – mobiltelefonen vil da virke omtrent som en vanlig GPS-enhet.

## Se også
*Liste over apparater med Assisted GPS
*GPS
*GSM
All My Life

**«All My Life»** (utgitt 24. september 2002) er en sang av Foo Fighters og var den første singelen som ble gitt ut til deres fjerde album, *[[One by One (album)|One by One]]*. Sangen er skrevet av Foo Fighters' frontfigur Dave Grohl og tekstens handling skal ifølge Grohl være seksuell.

I 2003 vant sangen Grammy-prisen for «Beste hardrockfremførelse».

Sangens tittel stammer fra første strofe i teksten, hvor det synges «All my life I've been searching for something». Denne strofen blir også gjentatt senere i sangen.

Tittelen til albumet som sangen ble utgitt sammen med, *One by One*, stammer også fra denne sangen. Det synges nemlig i første vers «Another reason to bleed. One by one hidden up my sleeve».

## Eksterne lenker
*
Triangulering

**Triangulering** er en prosess for å finne avstanden til et punkt ved å beregne lengden til en av sidene i en trekant, samt de to vinklene mellom linjen og punktet.

## Triangulering i [[GPS]]
 GPS bruker Trilaterering: Triangulering-vs-Trilaterering.

GPS-systemet er satt sammen av 24 satellitter som går i bane ca. 17&nbsp;060&nbsp;km over jorden, og gjør det mulig for folk med en GPS-mottaker å finne deres geografiske plassering. Nøyaktigheten varier fra 100&nbsp;m til 7&nbsp;m med normalt utstyr. Med militært utstyr er det mulig å få det enda mer nøyaktig; ved målinger brukt av geologer og lignende, er det vanlig å ta et gjennomsnitt av posisjonsbestemmelser over flere timer – i slike tilfeller er det mulig å oppnå en nøyaktighet som kan måles i centimeter. Hele dette systemet baserer seg i all hovedsak på triangulering.

Satellittene er plassert slik at fra enhver plassering på jorden, vil fire satellitter alltid være over horisonten. Hver satellitt inneholder en datamaskin, et atomur og en radio. Satellitten sender kontinuerlig sin endrende posisjon og tid. Det grunnleggende prinsippet for posisjonsbestemmelse med GPS er avstandsmåling til satellitter i kjente posisjoner. Avstandsmålingen gjøres indirekte ved en måling av hvor lang tid signalet bruker fra satellitt til mottaker. Mottakerens posisjon og tid beregnes geometrisk som en romlig tilbakeskjæring fra (minimum) 3 satellitter, der mottakeren befinner seg i skjæringspunktet, og en fjerde satellitt til å korrigere klokkeunøyaktighet. Resultatet blir gitt som lengde- og breddegrader. Hvis signaler fra den fjerde satellitten kan bli mottatt, er det mulig for GPS-mottakeren og også finne altituden. Hvis man beveger seg kan mottakeren også regne ut hastigheten, retning og forventet tid til ankomst på en spesifikk destinasjon. Dette blir blant annet brukt i biler med GPS-navigasjon. I tillegg er GPS i utstrakt bruk blant skip og fly.

## Se også
*Trigonometri
*GPS / AGPS
Sitar

**Sitar** er et tradisjonelt indisk musikkinstrument som har vært i bruk siden middelalderen, en indisk langhalset lutt.

Instrumentet ble berømt i Vesten da The Beatles ved George Harrison brukte instrumentet på flere sanger, blant andre *[[Norwegian Wood (This Bird Has Flown)]]* og særlig *[[Within You Without You]]*, som ble spilt inn med indiske musikere. En av de mest kjente sitarspillere er Ravi Shankar, en venn av Harrison som også gav Harrison opplæring i å spille instrumentet.

## Beskrivelse
En sitar har vanligvis 17 til 18 strenger med strengeskruer langs hele grephalsen. Bare fem av strengene utnytter hele halsens lengde. På grepbredden er det 16 til 24 bånd, vanligvis 19. Moderne sitarer mangler ofte bånd for melodistrengens *Re-komal* (Re, Re-b, tilsvarer vestens Dess) og Dha-komal (Dha, Dha-b, tilsvarer vestens Ass). Grunnen er at man vil hjelpe nybegynnere å treffe riktig. Moderne sitarer kan en eller to resonanskropper – hovedkroppen (som hos en lutt) og eventuelt ytterligere en mindre i den øvre del av halsen.

Strengene deles opp i:
* 4 eller 5 fullengdestrenger
** *Bãj* - hovedmelodistrengen av metall (Ma = F)
** *Gandhar* (Ga = E) av tarm eller plast
** *Pancham* (Pa = G) av tarm eller plast
** *Laraj* (Sa = C) av tarm eller plast
** *Sa-streng* (Sa = C, grunntone) av tarm eller plast
* 2 *Chikari*, det vil si bordunstrenger (engelsk: *drone*) av metall 
** *Sa (=C)*, lav
** *Sa (=C)*, høy
** 11 Taraf-strenger (resonansstrenger av metall).

## Etymologi
Ordet «sitar» kan være opprinnelig avledet fra sanskritordene *saptatantri veena* («veena med sju strenger»), men som senere ble kalt for *saat taar* ved at *saat* er nummeret «sju» i hinduenes nummersystem og *taar* står for «metallakkord», noe som til sist ble til sitar.

En annen forklaring kan være persiske *seh* + *tar* som bokstavelig betyr «tre strenger». På gammelpersisk var sammensetningen *thri*, «tre» + *tar*, «streng», fra det indoeuropeiske rotordet **ten-*, «å strekke». Sistnevnte forklaring er foretrukket av Språkrådets ordliste.

Et tilsvarende instrument benyttes i dagens Afghanistan og dets opprinnelige persiske navn er også i bruk. Begge instrumentene er mest sannsynlig avledet fra kurdiske *tembûr*, som er et langt lutt-lignende instrument, men uten et gresskarformet resonanskammer. Både *tembûr* og *sehtar* ble brukt i Persia før landet ble islamsk, men blir fortsatt brukt i dagens Iran. En annen innflytelse kan være et eldre indisk instrument som ble kalt for* rudra veena* som minner om sitaren i en del viktige aspekter, spesielt for dens bruk av gresskarlignende resonanskamre.

## Referanser


## Eksterne lenker
*
Reeth

**Reeth** er en landsby North Yorkshire i England. Den ligger omtrent 17&nbsp;km vest for Richmond i distriktet Richmondshire og innenfor det verdslige sognet av Reeth, Fremington og Healaugh. Den er betraktet som hovedbosetningen i Swaledale, og er lokalisert i nasjonalparken Yorkshire Dales, der dalene Swaledale og Arkengarthdale møtes. I henhold til folketellingen i 2011 var det 724 innbyggere i sognet (alle de tre landsbyene telt sammen).

## Historie
I angelsaksisk tid var det bare en liten bosetning i skogkanten. Stedet er nevnt i *[[Domesday Book]]* (1086), og hadde da vokst noe.

Reeth ble utover i middelalderen et sentrum for strikking, og den lokale blygruveindustrien ble kontrollert derfra, men det var hele tiden rollen som markedsby for landbruket i området som var viktigst.

Mange av husene er fra 1700-tallet. I sentrum ligger en trekantet *village green*, hvor man finner byens tre puber og et hotell. Turistindustrien har blitt en viktig næring for byen, og mange fotturister tar turen dit.

Like utenfor Reeth finner man toppene Fremington Edge og Calver Hill.

## Referanser


## Eksterne lenker
* 
* Informasjon fra Reeth.org 
* Reeth Guide
Snurre Sprett

**Snurre Sprett** (engelsk: Bugs Bunny) er en tegnefilmfigur i serien *[[Looney Tunes]]*. Snurre Sprett skal angivelig være født i Brooklyn, New York og hans engelske stemme har ifølge Mel Blanc, en blanding av The Bronx- og Brooklynaksent.

Snurre Sprett kommer fra Warner Bros., hvor han ble utviklet av Ben Hardaway, Tex Avery og Chuck Jones. Han opptrådte første gang 30. april 1938 i filmen *[[Porky's Hare Hunt]]*, men først i *[[A Wild Hare]]* fra 1940 fremtrådte han som den figur vi kjenner i dag. Det var også i denne film han første gang dukket opp fra sitt kaninhull og spurte «What's up Doc?».

Snurre Sprett har fått en stjerne på Hollywood Walk of Fame.

Snurre har også blitt gitt ut i Norge som tegneserier, både sammen med andre serier, og med eget blad.

Snurre Sprett har også dukket opp i mange filmer, blant annet *[[Hvem lurte Roger Rabbit?]], [[Space Jam]], Looney Tunes: Back In Action* og *.*

I *Space Jam* traff Snurre Lola Sprett, og har siden da vært sammen med henne, og i de fleste roller dukket opp sammen med henne.
Art Carney

**Arthur William Matthew Carney** (født 4. november 1918 i Mount Vernon i New York, død 9. november 2003 i Chester i Connecticut) var en amerikansk skuespiller innen film, TV, radio og teater. Han er best kjent for rollen som Ed Norton, mot Jackie Gleasons Ralph Kramden, i situasjonskomedien *[[The Honeymooners]]*, og for å ha vunnet Oscar for beste mannlige hovedrolle for rollen som Harry Coombes i filmen *[[Harry og Tonto]]* (1974). Carney har fått en stjerne på Hollywood Walk of Fame.

## Referanser


## Eksterne lenker
* 
*
Hakke Hakkespett

**Hakke Hakkespett** (engelsk **Woody Woodpecker**) er en tegnefilmfigur som forekommer i 194 tegnefilmer av den amerikanske animatøren Walter Lantz produsert for Universal Studios mellom 1940 og 1972. Figuren er maskot i temaparken Universal Studios Hollywood**.** Hakke Hakkespett har fått en stjerne på Hollywood Walk of Fame.  

I Norge er kortfilmene blitt sendt på NRK Super og utgitt på VHS og DVD med norsk tale.  

## Norske stemmer
I Norge hadde VHS- og DVD-utgivelsen forskjellige stemmeskuespillere

### Stemmer i VHS-dub
* Herodes Falsk som Hakke Hakkespett
* Harald Mæle som Hakke Hakkespett

### Stemmer i DVD-dub
* Christoffer Staib som Hakke Hakkespett
* Halvard Djupvik som Titteloppleser og plakatoppleser
* Stein Stølen Bjerkaker som diverse

## Film
I 2018 kom en film basert på kortfilmene kalt *[[Woody Woodpecker (film)|Woody Woodpecker]]*.
Fosdalsgruvas Venner

**Fosdalsgruvas Venner** er en forening i Malm i Verran kommune. Foreningen ble stiftet 7. mars 2002. Den er en fortsettelse av Malmo Grubearbeiderforening som ble stiftet 14. april 1907. I 2006 markerte de Fosdalens Bergverks 100-årsjubileum fra 23. til 25. juni.

Foreningens formål er å:
* ivareta minnene etter gruvevirksomheten i Malm
* arrangere møter hvor gruvevirksomheten og gamle Malm er tema
* være høringsinstans når det som er igjen etter gruvevirksomheten er tema
* være kunnskapsformidler om gruvevirksomheten og kulturen i gamle Malm
* tilrettelegge for sosiale tiltak for pensjonister i Malm

## Utgivelser
* 2006: Gruvebyen Malm i 100 år

## Ledere
* Henry Skevik 2002-2004
* Frank Christiansen 2004- 2006
* Geir Wannebo 2006-

## Eksterne lenker
*  
*  i Enhetsregisteret
Alberto Bayo

**Alberto Bayo Giroud** (født 1892 i Camagüey, død 1967 i Havanna) var en cubansk venstreorientert som deltok som offiser i den spanske borgerkrigen (1936 – 1939) på de folkevalgte republikanernes side. Før borgerkrigen brøt ut, var han stasjonert i Spansk Marokko.

I sin ungdom tok han militær flyverutdannelse i USA og i Spania, og ble uteksaminert fra i den militære flyskolen i Madrid i 1915. Under den spanske borgerkrigen ble han kjent for sitt heller mislykkede angrep på Mallorca. Han forlot Spania da borgerkrigen ble tapt i 1939 og da fascisten, general Francisco Franco, kom til makten.

Bayo dro til Mexico og fungerte i noen år som instruktør ved det militære flyakademiet i Guadalajara. I 1948(?) etablerte han en møbelbedrift i Mexico by der han i 1955 kom i kontakt med exil-cubanerne Raúl og Fidel Castro samt argentineren Che Guevara. Dette førte til at han ble instruktør for geriljagruppen som Fidel Castro bygget opp i Mexico, og som i 1956 dro med Granma over til Cuba for å bekjempe Fulgencio Batista.

Bayo deltok neppe på overfarten med Granma, men befant seg i alle fall på Cuba da revolusjonen seiret i 1959. På grunn av hans militære bakgrunn og erfaringer, ble Bayo først utnevnt til oberst i det cubanske flyvåpen, og deretter til general i den cubanske hær. Han fungerte i denne stillingen fram til sin død i 1967.

Bayo var også poet og esseyist, og er nok mest kjent for sine «150 spørsmål til en geriljasoldat» http://www.latinamericanstudies.org/bayo.htm.

## Referanser


## Litteratur
* Meneses, Enrique (1968) «Fidel Castro», Taplinger Publishers & Co, ASIN B0006BUT5O

## Eksterne lenker
* Foto av Bayo på www.latinamericanstudies.org
* Om Bayo på www.guerracivil1936.galeon.com
Sambre

**Sambre** (nederlandsk: *Samber*) er en elv som starter i Le Nouvion-en-Thiérache i Frankrike og renner blant annet gjennom Charleroi, før den i Vallonias hovedstad Namur munner ut i Meuse. Elven er 193 km lang. Det er kanalforbindelse til Oise og Seine via *Canal de la Sambre à l'Oise*.

## Referanser


## Eksterne lenker
*
Tord Grip

**Tord Grip** (født 1938) er en svensk fotballtrener. 

Tord Grip vokste opp i Ytterhogdal, Jämtlands län, Härjedalens kommun, der han spilte fotball om sommeren og bandy om vinteren. 18 år gammel begynte han å spille for Degerfors IF, og var en av lagets dominerende spillere på begynnelsen av 1960-tallet. I 1963 debuterte han på  i en kamp mot  i OL-kvalifiseringen. 

Tord Grip har senere blitt kjent som en suksessrik trener, og har blant annet trent . De siste årene har han hatt suksess sammen med Sven-Göran Eriksson, blant annet i den italienske klubben SS Lazio og for . I mars 2010 ble han engasjert som assistent for landslagssjef Sven-Göran Eriksson i .

## Karriere som spiller
* Ytterhogdals IK (-1955).
* Degerfors IF (1956–65).
* AIK (1966–68).
* KB Karlskoga (1969–73).

## Karriere som trener
* KB Karlskoga (1969–73).
* Örebro SK (1974–75).
* Degerfors IF (1976).
* Assisterende trener for  under forbundskaptein Georg «Åby» Ericson.
* Örebro SK (1979–80).
* Sveriges U21-landslag (1979–80).
* Malmö FF (1981–86).
* AC Campobasso (Italia, 1986).
*  (1987–88).
* Young Boys (Sveits, 1988-90).
* Sveriges A-landslag (assistent til Tommy Svensson, 1991-97).
* Indonesias OL-landslag (1995-96, laget trente og spilte kamper i Italia).
* Young Boys (Sveits, 1998).
* SS Lazio (assistent for Sven-Göran Eriksson, 1998-2000).
*  (assistent for Sven-Göran Eriksson, 2000-2006).
* Manchester City (assistent for Sven-Göran Eriksson, 2007-2008).
*  (assistent for Sven-Göran Eriksson, 2008-2009).

## Referanser
Sabu

**Terry Michael Brunk** (1964–2025), kjent som **Sabu**, var en amerikansk fribryter i World Wrestling Entertainments *[[Extreme Championship Wrestling|ECW]]*. Han var en av ECWs mest kjente fribrytere gjennom 90-årene før ECW opphørte i 2001. Sabu var også ansatt i Total Nonstop Action Wrestling en kort stund i 2002 og igjen fra 2004 til 2006. Sabu fikk sparken i 2007.

## Referanser


## Eksterne lenker
* 
* 
* 
*  Sabu hos WWE
Flensborg Avis

***Flensborg Avis*** er en dansk- og tyskspråklig avis som utgis i Flensburg. Avisen kommer ut seks ganger i uken med et opplag på om lag 7400 eksemplarer. Avisen har lokalredaksjoner i Slesvig by og Husum. Flensborg Avis er den eneste danskspråklige avis som utgis i Tyskland.

Flensborg Avis produserer også en dansk radioavis. 

Flensborg Avis kommer anvender både dansk og tysk språk. Det skyldes at avisen i 1974 fusjonerte med den tyskspråklige, men likevel danskvennlige Südschleswigsche Heimatzeitung. Den tyskspråklige pendant på den danske side av grensen er avisen Der Nordschleswiger. 

## Referanser


## Eksterne lenker
*
Karine Mathisen

**Karine Mathisen** (gift **Karine Endresen**; født 23. oktober 1848 på Værøy, død 15. april 1924 på Værøy) var den første distriktsjordmora i Værøy i Lofoten.

På Mathisens tid var det svært vanskelig å få jordmødre til Værøy og Røst, så da unge Mathisen viste sin interesse for faget og ytret ønske om å drive praksis i hjemkommunen, fikk hun et mindre stipend fra fylket til å ta utdannelse i Oslo. Hun ble uteksaminert i 1872 og ble som historiens første fra det året statsansatt som jordmor i Værøy.

I 1876 giftet hun seg med gårdbruker og fisker Lars Endresen fra Espevær, Haugesund, og sammen fikk de fire barn.

Karine Mathisen virket som Værøys distriktsjordmor i 40 år, og ble etterfulgt av sin egen datter Elide Endresen.
## Referanser
Bolga

:*For bygda med samme navn i Kristiansund kommune, se [[Bolga (Kristiansund)]].*
:*Bolga er også en vanlig betegnelse på byen [[Bolgatanga]] i Ghana.*
**Bolga** er ei øy på kysten av Helgeland, ytterst i Meløy kommune i Nordland fylke. Øya har et areal på 2,4 km².

Bolga preges av det 339 meter høye Bolgfjellet, som strekker seg over øya fra nordøst til sørvest. Bolgfjellets karakteristiske form har vært seilingsmerke for sjøfolk som har ferdes langs skipsleden (*leia*) til alle tider. 

To av øyas severdigheter er Bolgbørra, et hull i Bolgfjellet som man kan gå tvers gjennom for å komme til nordsida av øya og Klippfiskbergan med Ruggesteinen på vestsiden av øya. 

Foruten fjellet preges øya av en større flate over Bolgas sydøstlige del. Denne flaten er dyrket mark, og det er også her øyas bebyggelse er. Bolgas nordlige side (*Nordsia*) består av ulendt og kupert terreng, og er ubebygd.

Bolgas form og geografiske plassering med nær tilgang til fiskefelt, har gjort at det har bodd folk på Bolga i lange tider. Det har blant annet blitt gjort funn fra vikingegraver på øya.  

Ifølge Statistisk sentralbyrå hadde Bolga 91 innbyggere pr. 1. januar 2020. Bolgværingene livnærer seg først og fremst av havbruk. Dette vil i hovedsak si lakseopdrett, fiskebruk og fiske. Øya har også skole, barnehage, butikk, post og mekanisk verksted. Et nytt tilskudd til øya er et topp moderne rorbueanlegg, med utleie av båter. 

Bolga har flere daglige båtanløp med blant hurtigbåt til Bodø og Sandnessjøen. Til kommunesenteret Ørnes går det både lokalhurtigbåt og ferje.

Sør, nord og vest for Bolga finner man en større skjærgård som tidligere var bebodd. Skjærgården rundt Bolga er oppdelt og har ulike navn som *Bolgværet, Snyen* og *Flatvær*. Totalt består den av over 300 mindre holmer og skjær.

## Eksterne lenker
* turliv.no - informasjon og bilder fra båthavna på Bolga
* 17. mai ute på ei lite øy - digital fortelling om 17. mai-feiring på Bolga på 1960 og 1970-tallet
* Ka du førtæl'?! - en digital fortelling om fortellertradisjoner, basert på minner om mennesker og fortellinger på Bolga
* Turkart over Bolga
* http://www.thn.no/ -Båtruter til og fra øya
Herse

**Herse** (av norrønt *hersir*, kanskje avledet av  *herr* i betydningen «flokk») var en gammel norsk høvdingtittel som ble brukt fram til rundt år 1050. Det ser ut til at «herse» var et gammelt rangsbegrep fra ættesamfunnets tid som gikk av bruk etter hvert som kongemakten styrket sin stilling.

Snorre Sturlason skriver i *[[Harald Hårfagres saga]]* i *Heimskringla *at kong Harald satte inn en jarl i hvert fylke og at hver «*[…] skulle ha under seg fire herser eller flere, og hver av dem skulle ha tjue marks [[veitsle]]; hver jarl skulle stille seksti hærmenn i kongens hær, og hver herse tjue mann.*» Bugge nevner at de jarler og herser som Harald Hårfagre satte inn, var kongens stedfortredere og skatteinnkrevere.

På Olav den helliges tid synes hersetittelen å ha gått ut av bruk, og hersene erstattet av lendmenn som i større grad fikk sin makt fra kongen og ikke fra det gamle ættesamfunnet.

I islandssagaene nevnes en rekke vestlandske stormenn med hersetittel, for eksempel Erling Skjalgsson.

## Referanser


## Eksterne lenker
* 
* Herse, Den store Danske, geografi og historie
* Herse, Den store Danske, nordisk mytologi
Radula

**Radula** er det vitenskapelige navnet på raspetungen som finnes hos snegler, skallus og andre bløtdyr.

Raspetungen er oppbygget av mikroskopiske, tettsittende tverrekker av harde, spisse tenner av kitin og protein.  Med den river den i stykker, eller «rasper» sneglen i seg maten.  Tennene fornyes hele tiden, fordi de slites ned når sneglen rasper føde på harde overflater. 

De større gruppene av snegler har ulikt utformet raspetunge, og de kan deles inn i sju typer.
* Docoglossan eller Stereoglossan radula
* Rhipidoglossan radula 
* Taenioglossan radula
* Hystrichoglossan radula
* Ptenoglossan radula
* Stenoglossan eller Rachiglossan radula
* Toxoglossan radula
Ryszard Kaczorowski

**Ryszard Kaczorowski** (født 26. november 1919 i Białystok, død 10. april 2010 ved Smolensk i Russland) var en polsk politiker, som fra 19. juni 1989 til 22. desember 1990 var den siste polske eksilpresidenten. Som sin forgjenger Kazimierz Sabbat hadde han sin bakgrunn fra den polske speiderbevegelsen. 

## Biografi
Etter at Øst-Polen ble okkupert av Sovjetunionen i 1939 ble Kaczorowski medlem av en undergrunnsorganisasjon, «De grå rekker», og var kontaktmann mellom sin organisasjon og den polske undergrunnshæren. 

I juli 1940 ble han arrestert av det sovjetiske hemmelige politiet, NKVD, og i februar 1941 dømt til døden. Etter 100 dager på dødscelle ble straffen omgjort til 10 års Gulag-fangenskap i Kolyma. I 1942 ble han imidlertid benådet, etter at Stalin bestemte seg for å danne en polsk hær i sovjetisk tjeneste og trengte rekrutter. Han deltok i kamper i Italia, bl.a. i slaget om Monte Cassino.

Etter krigen returnerte han ikke til Polen, men studerte i London og arbeidet senere for britiske industriselskaper. Han fortsatte å være aktiv i speiderbevegelsen, bl.a. som formann for den polske speiderbevegelsen i eksil og kommandant for speidernes verdenstreff på Monte Cassino i 1969 og i Belgia i 1982.

### Eksilpresident
Etter at Kazimierz Sabbat måtte trekke seg som eksilpresident i 1989 på grunn av sykdom, ble Kaczorowski utnevnt til hans etterfølger. Allerede noen måneder senere falt kommunistregimet i Folkerepublikken Polen, og folkerepublikken ble avløst av den tredje polske republikk. Lech Wałęsa ble i desember 1990 den første polske presidenten valgt i et fritt valg. Eksilinstitusjonene i London oppløste dermed seg selv, og den 22. desember overrakte Kaczorowski i en seremoni på kongeslottet i Warszawa sine presidentinsignier til Wałęsa.

Etter 1990 oppnådde Kaczorowski stor aktelse i Polen gjennom sine tallrike foredrag, intervjuer og reiser, og ble utnevnt til æresborger av bl.a. Białystok, Kraków og Warszawa.

Ryszard Kaczorowski bodde i London.

Ryszard Kaczorowski døde i flyulykken 10. april 2010 hvor også Polens sittende president Lech Kaczyński omkom.

## Referanser


## Eksterne lenker
*
Peter Finch

**Frederick George Peter Ingle Finch** (født 28. september 1916 i South Kensington i London, død 14. januar 1977 i Beverly Hills i California) var en britiskfødt australsk skuespiller. Han vant en Oscar posthumt for rollen som Howard Beale i filmen *[[Network]]* (1976).

## Filmografi (utvalg)
* 1959 – *[[Nonnens historie (film)|Nonnens historie]]*
* 1965 – *[[Flyet som forsvant]]*
* 1971 – *[[Det røde telt]]*
* 1972 – *[[Noe å skjule]]*
* 1974 – *[[Dronning Kristina (film)|Dronning Kristina]]*
* 1976 – *[[Network]]*

## Referanser


## Eksterne lenker
*
Richard Dreyfuss

**Richard Stephen Dreyfuss** (født 29. oktober 1947 i Brooklyn i New York City) er en amerikansk skuespiller.

Dreyfuss vant Oscar for beste mannlige hovedrolle for rollen som Elliot Garfield i filmen *[[The Goodbye Girl]]* (1977). Han var da den yngste som hadde vunnet prisen, men rekorden ble i 2003 slått av Adrien Brody for *[[Pianisten]]*. Dreyfuss har fått en stjerne på Hollywood Walk of Fame.

## Filmografi (utvalg)
* 1973 – *[[Siste natt med gjengen]]*
* 1975 – *[[Haisommer]]*
* 1977 – *[[Nærkontakt av tredje grad]]*
* 1977 – *[[The Goodbye Girl]]*
* 1987 – *[[Spanerne]]*
* 1987 – *[[Dere får meg ikke gal]]*
* 1986 – *[[Venner for livet (film, 1986)|Venner for livet]]*
* 1989 – *[[Always (film)|Always]]*
* 1990 – *[[Hilsen fra Hollywood]]*
* 1995 – *[[Den amerikanske presidenten (film)|Den amerikanske presidenten]]*
* 2008 – *[[W.]]*
* 2013 – *[[Paranoia (film)|Paranoia]]*

## Referanser


## Eksterne lenker
* 
*
Kazimierz Sabbat

**Kazimierz Aleksander Sabbat** (født 27. februar 1913 i Bieliny Kapitulne, død 19. juli 1989 i London) var en polsk jurist, forretningsmann og politiker.

## Liv og virke
### Bakgrunn
Han var sønn av en kirkekantor i hjembyen Bieliny Kapitulne ved foren av fjellet Lysa Gora, og tok artium i Mielec. Deretter studerte han jus ved universitetet i Warszawa, og mottok magistertittelen i juni 1939. Allerede som gymnasiast og student var han aktiv i den polske speiderbevegelsen, og deltok i etableringen av en sentralorganisasjon for speidere ved polske universiteter. 

Etter det polske nederlaget i september 1939 flyktet han til Ungarn, hvor han var kommandant for en speiderleir. Senere reiste han over Jugoslavia og Italia til Frankrike, og ble kadett i den polske marinen. Etter at de polske troppene ble evakuert til Storbritannia ble han sekretær for speiderspørsmål i den polske generalstaben i London.

### Etterkrigstiden
Etter krigen ble Sabbat værende i London, og grunnla i 1948 en bedrift som produserte dekk og soveposer. Han fortsatte å engasjere seg i den polske speiderbevegelsen i eksil og i det eksilpolske politiske miljøet. 

### Statsminister, så president, i eksil
**Statsminister:** Han ble statsminister i eksil i august 1976, og dannet en hjelpeorganisasjon for forfulgte arbeidere i Polen, som senere støttet den demokratiske opposisjonen i landet. Som eksilstatsminister besøkte han en rekke polske eksilmiljøer i Europa og USA.

**President.** Den 8. april 1986 trådte Edward Raczyński tilbake som eksilpresident, og Sabbat ble hans etterfølger. Hans embedsperiode var en vanskelig tid, og sammenfalt med demokratibevegelsen Solidarnośćs endelige kamp mot kommunistregimet. 

Sabbat døde imidlertid før kommunistregimet falt. Sørgemessen for Sabbat den 19. juli 1989 i Johanneskatedralen i Warszawa ble en av de siste store demonstrasjonene mot kommunistregimet.

## Referanser
Narni

**Narni** er en italiensk by i provinsen Terni i Umbria. Byen har het opprinnelig **Nequinum**, av romerne ble den kalt **Narnia**. Den har 20&nbsp;236 innbyggere (pr 2005).

Stedet var bebodd allerede meget tidlig i oldtiden. Byen Nequinum omtales noen århundrer fvt som bosatt av oskere og umbrere. Den ble innlemmet i romernes land omkring 300-tallet og navnet forandret til Narnia. Etter romerrikets tid ble den en del av langobardenes rike.

## Personer født i byen
* Nerva, romersk keiser 96 – 98
* Johannes XIII, pave 965 – 972
* Erasmo da Narni, kjent soldat på 1400-tallet

## Referanser


## Eksterne lenker
*
Professional Association of Diving Instructors

**PADI** (**Professional Association of Diving Instructors**) er en verdensomspennende organisasjon som utdanner sportsdykkere. Den ble grunnlagt av John Cronin og Ralph Erikson i 1966. I 1999 fantes det mer enn 90&nbsp;000 PADI-instruktører fordelt på mer enn 180 land.

Innen internasjonal amatørdykning, er det kun BSAC som i størrelse i noen grad kan konkurrere med PADI.  BSAC er en amatørdykkerforening der opplæring og dykkerarrangement normalt ledes av amatørdykkere, mens PADI som organisasjon er basert på kommersielle prinsipper.

## Eksterne lenker
* PADI
Brage Sandmoen

**Brage Sandmoen** (født 1967) er en norsk lærer og tidligere fotballdommer som fra høsten 2023 er rektor på Valler videregående skole i Bærum.

## Fotball
Han debuterte som dommer i Tippeligaen i 2001, og representerte Kjelsås Idrettslag.

Sandmoen dømte cupfinalen mellom Molde og Lillestrøm i 2005. Han dømte 194 kamper i Tippeligaen fra 2001 til 2015. Brage Sandmoen var FIFA-dommer fra 2003 til 2010.

## Skoleverket
Sandmoen arbeidet som assisterende rektor ved Bredtvet videregående skole i Oslo, til skolen ble nedlagt i 2008. Da startet han i jobben som historie- og samfunnsfagslærer ved Stabekk videregående skole. Høsten 2009 skiftet han arbeidsplass til Valler videregående skole, der han ble studieinspektør og lærer. I 2015 ble han ansatt som assisterende rektor ved Valler videregående skole. I juni 2023 ble han ansatt som rektor ved samme skole. 

## Familie
Hans sønn Brede Sandmoen (f. 2000) er fotballspiller.

## Referanser


## Eksterne lenker
*
Paul Gleason

**Paul Xavier Gleason** (født 4. mai 1939 i Jersey City i New Jersey, død 27. mai 2006 i Burbank i California) var en amerikansk skuespiller.

Gleason spilte inn over 60 filmer, og han medvirket i blant annet *[[Aksjon skyskraper|Die Hard]]* og *[[The Breakfast Club]]*. Han hadde også gjesteroller i en rekke TV-serier, blant annet *[[Chicago Hope]]*, *[[Venner for livet]]*, *[[L.A. Law]]*, *[[Seinfeld]]*, *[[Melrose Place]]*, *[[Falcon Crest]]*, *[[The District]]* og *[[Cold Case]]*.

Gleason døde av lungekreft 67 år gammel.

## Referanser


## Eksterne lenker
*
Filmmanus

Et **filmmanus**, eller filmmanuskript som det også kalles, er en nedskrevet beskrivelse av handlingene og replikkene i en film. Manuset markerer det første steget i en filmproduksjon.

## Se også
*Dreiebok

## Eksterne lenker
* 
* Academy of Motion Picture Arts and Sciences – A Few Notes on Formatting
Robert Duvall

**Robert Selden Duvall** (1931–2026) var en amerikansk skuespiller. Han er særlig kjent fra de to første *[[Gudfaren]]*-filmene og *[[Apokalypse nå!]]* (1979). Han var kjent for sin allsidighet i fremstilling av svært ulike karakterer. I forberedelse til en rolle tilbragte han ofte mye tid sammen med den type karakter han skulle fremstille for eksempel cowboy, politi eller sportsutøvere. Francis Ford Coppola uttalte at Duvall var inne i rollen omtrent med en gang innspillingen begynte. Han var ettertraktet til fremstilling av personer fra landsbygda i USA, blant annet i miniserien *[[Lonesome Dove]]* (1989).

Duvall medvirket i over 90 filmer og mer enn 40 TV-produksjoner i løpet av karrieren. Han hadde også regi på fire filmer.

## Bakgrunn
Robert Duvall ble født 5. januar 1931 i San Diego. Faren var kontreadmiral (engelsk: *rear admiral*) i den amerikanske marinen og moren tok seg av Robert Duvall og to brødre mens faren var lenge til sjøs. Han og brødrene vokste stort sett opp i Annapolis, Maryland, nær marineskolen. Robert Duvall ble som barn kjent for sin evne til å etterligne atferd.

## Karriere
På film debuterte han i *[[Drep ikke en sangfugl (film)|Drep ikke en sangfugl]]* (1962) og på Broadway i stykket *[[Wait Until Dark]]* in 1966.

Han hadde siden sentrale roller i filmer som blant annet i *[[Gudfaren]]* (1972), *[[Sin egen fiende]]* (1979), *[[Apokalypse nå!]]* (1979), *[[Sangen om livet]]* (1983), *[[Sling Blade]]* (1996), *[[The Gingerbread Man (film)|The Gingerbread Man]]* (1998), *[[Deep Impact (film)|Deep Impact]]* (1998), *[[Gone in 60 seconds]]* (2000) og *[[Open Range]]* (2003). Hans siste rolle var i thrilleren *[[The Pale Blue Eye]]* fra 2022.

Duvall vant Oscar for beste mannlige hovedrolle for rollen som Mac Sledge i filmen *[[Sangen om livet]]* (engelsk: *Tender Mercies*; 1983). Duvall ble nominert til Oscar for biroller i *Gudfaren*, *[[Apokalypse nå!]]* og *[[A Civil Action]]*. Han har en stjerne både på Hollywood Walk of Fame og St. Louis Walk of Fame.

Han sang tenor så overbevisende i filmen *[[Sangen om livet]]* at han ble invitert til å spille inn album i Nashville.

Robert Duvall døde i sitt hjem i Middleburg, Virginia, 15. februar 2026, 95 år gammel. Han hadde lenge bodd i Fauquier County, Virginia.

## Referanser


## Eksterne lenker
*
Joy Gresham

**Joy Gresham** (født Helen Joy Davidman 18. april 1915, død 13. juli 1960) var en amerikansk forfatter; i ettertid særlig kjent for sitt ekteskap med C.S. Lewis – skildret i hans bøker, andre biografier og filmen *[[Shadowlands]]* (1993).

Gresham var av jødisk opphav. Hun var tidlig moden, tok M.A. ved Columbia University i en alder av 19, og utga diktsamlingen *Letter to a Comrade* i 1938. Det samme året meldte hun seg inn i det amerikanske kommunistpartiet. Romanen *Anya* utkom i 1940. 

Hun var først gift med forfatteren William Lindsay Gresham, og fikk barna David og Douglas. I 1953 flyttet hun fra New York til England, hvor hun møtte forfatteren C. S. Lewis. Gresham hadde blitt inspirert av Lewis' bøker om kristendom, som i stor grad hadde påvirket henne til å utforske og til slutt konvertere til den kristne tro. For å sikre seg varig opphold i England inngikk hun og Lewis et proforma-ekteskap 23. april 1956, og året etter et dypere følt kirkelig ekteskap. Da var det kjent at hun var syk. En kort stund så det ut til at hun ville bli bedre, men i 1960 døde hun av beinkreft, 45 år gammel. Lewis utga i 1961 dagboknotatene fra sykeleiet og den første tiden som enkemann: *A Grief Observed*, først under psevdonymet *N. W. Clerk*, senere under eget navn.

Løst basert på Douglas Greshams bok *Lenten Lands* har William Nicholson skrevet skuespillet *Shadowlands*, som ble til en BBC-produksjon i 1985, en teateroppsetning i London og på Broadway (1990 og 1991) og en film, *[[Shadowlands]]* (1993). Claire Bloom spilte Gresham for BBC, og Debra Winger spilte i filmen.
## Referanser
F. Murray Abraham

**F. Murray Abraham** (født **Murray Abraham** 24. oktober 1939 i Pittsburgh i Pennsylvania) er en amerikansk skuespiller. Han vant Oscar for beste mannlige hovedrolle for rollen som Antonio Salieri i filmen *[[Amadeus (film)|Amadeus]]* (1984).

## Liv og virke
### Bakgrunn
F. Murray Abrahams far, Fahrid «Fred» Abraham, var assyrier fra Syria, tilhørende den syrisk-ortodokse kirke. Han emigrerte til USA på 1920-tallet under hungersnøden i hjemlandet, og arbeidet der som bilmekaniker. Hans mor, Josephine (født Stello), et av fjorten barn, født i Pennsylvania, var av italiensk opphav. Abraham vokste opp i El Paso i Texas, nær grensen til Mexico. Han skal ha vært gjengmedlem i tenårene. Abraham hadde to brødre, som ble drept i hver sin bilulykke.

Abraham studerte ved det senere skulle hete University of Texas at El Paso, og er oppgitt av nettsiden edurank som den mest notable alumni fra universitetet per februar 2024. Senere ble han immatrikulert ved University of Texas i Austin, og studerte vidare under skuespillerinnen Uta Hagen i New York City.

Abraham la «F.» til sitt artistnavn for å hedre sin fars fornavn.

### Skuespiller
Abraham begynte sin karriere som profesjonell skuespiller ved et teater i Los Angeles. Sin filmdebut fulgte med en liten rolle i George C. Scott-komedien *They Might Be Giants* (1971).

Abraham hadde rollen som narkolangeren Omar Suárez i gangsterfilmen *[[Scarface (1983)|Scarface]]* (1983), med Al Pacino i hovedrollen. Han har også spilt i filmer som *[[Alle presidentens menn (film)|Alle presidentens menn]]* (1976), *[[Rosens navn (film)|Rosens navn]]* (1986), *[[Møtet med Forrester]]* (2000), *[[Inside Llewyn Davis]]* (2013) og *[[The Grand Budapest Hotel]]* (2014). Abraham har spilt gjesteroller i flere TV-serier, inkludert *[[Saving Grace]]*, *[[Law & Order: Criminal Intent]]*, *[[The Good Wife]]* og *[[Louie]]*. Han har spilt rollen som Dar Adal i TV-serien *[[Homeland]]* siden 2012.

Abraham har vært gift med Kate Hannan siden 1962.

## Filmografi (utvalg)
* 1976 – *[[Alle presidentens menn (film)|Alle presidentens menn]]*
* 1983 – *[[Scarface (1983)|Scarface]]*
* 1984 – *[[Amadeus (film)|Amadeus]]*
* 1986 – *[[Rosens navn (film)|Rosens navn]]*
* 1993 – *[[Den siste actionhelten]]*
* 1997 – *[[Mimic – ute av kontroll]]*
* 2013 – *[[Inside Llewyn Davis]]*
* 2014 – *[[The Grand Budapest Hotel]]*

## Referanser


## Eksterne lenker
* 
*
Arnaldur Indriðason

**Arnaldur Indriðason** (født 28. januar 1961 i Reykjavík) er en islandsk forfatter.

Fra 1981 til 1982 var han journalist i *[[Morgunblaðið]]*. Etter dette arbeidet han som frilans-skribent. Han tok i 1996 B.A. i historie ved Háskóli Íslands (Universitetet i Reykjavik).

Arnaldur debuterte med kriminalromanen *Synir duftsins* i 1997. I 2004 kom han for første gang ut på norsk, med romanen *Myren*.

I flere år på 2000-tallet har Arnaldur vært Islands mest populære forfatter. Han har toppet bestselgerlistene år etter år, og i 2004 var sju av de ti mest utlånte bøkene ved Reykjavík bibliotek forfattet av ham.

Kriminalromanene hans er oversatt til mer enn 40 språk, og mer enn 14 millioner eksemplarer er solgt.

Indridason har mottatt en rekke priser. I to år på rad fikk han Glassnøkkelprisen, og i 2005 vant han den prestisjefulle Gold Dagger Award fra britiske Crime Writers' Association. I 2021 mottok han, på det islandske språkets dag, Jónas Hallgrímsson-prisen for sitt bidrag til det islandske språket.

## Bibliografi
* *Synir duftsins* (1997)
* *Dauðarósir* (1998)
* *Napóleonsskjölin* (1999)
* *Mýrin* (2000)
* *Leyndardómar Reykjavíkur 2000* (2000) (kollektivroman, ett kapittel)
* *Grafarþögn* (2001)
* *Röddin* (2002)
* *Bettý* (2003)
* *Kleifarvatn* (2004)
* *Vetrarborgin* (2005)
* *Konungsbók* (2006)
* *Harðskafi* (2007)
* *Myrká* (2008)
* *Svörtuloft* (2009)
* *Furðustrandir* (2010)
* *Einvígið* (2011)
* *Reykjavíkurnætur* (2012)
* *Skuggasund* (2013)
* *Kamp Knox* (2014)
**Þýska húsiđ* (2015)
**Petsamo* (2016)
**Myrkrið veit* (2017)
**Stúlkan hjá brúnni* (2018)
**Tregasteinn* (2019)

### Oversettelser til norsk

## Priser og utmerkelser
* Glassnøkkelen 2002, for *Mýrin*
* Glassnøkkelen 2003, for *Grafarþögn*
* The Martin Beck Award 2005, for *Änglarösten* (*Röddin*)
* The Gold Dagger 2005, for *Silence of the Grave* (*Grafarþögn*)
* Grand Prix de Littérature Policière 2007, for *La Voix* (*Röddin*)
* The Barry Award for beste krimroman 2009, for *The Draining Lake* (*Kleifarvatn*)

## Referanser


## Eksterne lenker
* 
* 
*  Reykjavík bibliotek: Arnaldur Indriðasons biografi
*  Úlfhildur Dagsdóttir: Arnaldur Indriðasons verker
*
Barbara Bach

**Barbara Bach** (født 27. august 1947 i Queens i New York) er en amerikansk fotomodell og skuespillerinne, mest kjent som James Bond-piken fra filmen *[[Spionen som elsket meg]]*. Hun er i dag gift med tidligere Beatlesmedlem Ringo Starr.

Bach ble født **Barbara Goldbach**. Da hun var 16 sluttet hun på skolen for å bli modell, og hun hadde stor suksess allerede som 17-åring. Da hun var 18 giftet hun seg med Augusto Gregorini, og de fikk to barn i Italia, en av dem artisten Francesca Gregorini. Hun hadde under tiden flere småroller i italienske filmer. I 1975 separerte Bach og Gregorini seg, og hun flyttet tilbake til USA.

I 1977 gjorde Bachs rolle som «Anya Amasova» i *[[Spionen som elsket meg]]* at hun fikk oppmerksomhet som et internasjonalt sexsymbol.

Bach møtte den britiske musikeren Ringo Starr på filmsettet til *[[Hulemannen]]* i 1980. De giftet seg den 27. april 1981, kun få uker etter filmens utgivelse. Siden midten av 1980-tallet har Bach holdt seg borte fra filmscenen, og i de siste årene har hun vært med Starr på turneene han har holdt.

## Referanser


## Eksterne lenker
* 
* 
*
Utenriksdepartementet (Sverige)

**Utrikesdepartementet** (**UD**) er et departement i Sveriges regjering som har ansvar for Sveriges forbindelser til andre land, herunder sikkerhetspolitikk, internasjonalt utviklingsarbeid, handelspolitikk, internasjonal rettshjelp og konsulære spørsmål, folkerett og menneskerettigheter og migrasjon og asylpolitikk.

UD består av rundt 900 ansatte som sammen med 105 utenriksstasjoner &ndash; ambassader, representasjoner, delegasjoner og konsulater &ndash; utgjør Sveriges utenriksforvaltning, totalt cirka 2&nbsp;400 ansatte. Departementssjefen har tittelen utenriksminister og støttes av to andre statsråder: migrasjonsministeren og bistandsministeren.

## Underliggende etater
*Exportkreditnämnden
*Folke Bernadotteakademin
*Inspektionen för strategiska produkter
*Institutet för utvärdering av internationellt utvecklingssamarbete
*Myndigheten för utländska investeringar i Sverige (Invest in Sweden Agency)
*Kommerskollegium
*Migrationsverket
*Nordiska Afrikainstitutet
*Styrelsen för ackreditering och teknisk kontroll
*Styrelsen för internationellt utvecklingssamarbete
*Svenska institutet

## Se også
* Liste over Sveriges utenriksministre
* Nordiske utenriksstasjoner

## Referanser


## Eksterne lenker
*
Canadas parlament

**Canadas parlament** er den føderale lovgivende nasjonalforsamlingen i Canada, med sete i rikshovedstaden Ottawa. Parlamentet består av tre komponenter: 
*Monarken
*Senatet
*Underhuset

Monarken representeres vanligvis av generalguvernøren, som utnevner 105 medlemmer av Senatet på statsministerens anbefaling. De 308 setene i Underhuset er direkte folkevalgt gjennom flertallsvalg i enmannskretser.

## Underhuset

Underhuset (*House of Commons* eller *Chambre des communes*) er det dominerende kammeret i Parlamentet. Lovforslag må vedtas av begge kamre, men det er ytterst sjelden Senatet forkaster proposisjoner som Underhuset har vedtatt. Canadas regjering er kun avhengig av Underhusets tillit.

## Senatet
* Liste over speakerne i Canadas senat
Senatet består av 105 medlemmer som sitter til 75 fylte år. Ontario, Quebec, de maritime provinsene (New Brunswick, Nova Scotia og Prince Edward Island) og de vestlige provinsene (Britisk Columbia, Alberta, Saskatchewan og Manitoba) har alle like mange seter. Antallet seter for Newfoundland og Labrador, Northwest Territories, Yukon og Nunavut fordeles utenom disse regionale inndelingene.

## Eksterne lenker
*